cyanic-selkie/wikianc huggingface dataset:
পুষ্কর হ্রদ
ধর্মীয় গুরুত্ব
পদ্মপুরাণে বলা হয়েছে, দৈত্য বজ্রনাভ (মতান্তরে বজ্রনাশ) ব্রহ্মার সন্তানদের হত্যা ও মানুষকে হেনস্থা করতে শুরু করলে ব্রহ্মা পদ্মফুল ছুঁড়ে তাকে বধ করেন। সেই সময় সেই পদ্মের পাপড়িগুলি তিনটি স্থানে পতিত হয় এবং সেই স্থানগুলিতে তিনটি হ্রদের উৎপত্তি ঘটে: পুষ্কর হ্রদ বা জ্যেষ্ঠ পুষ্কর, মধ্য পুষ্কর ও কনিষ্ঠ পুষ্কর। ব্রহ্মার ‘কর’ অর্থাৎ হাত থেকে খসে পড়া ‘পুষ্প’ অর্থাৎ ফুল থেকে উৎপন্ন হওয়ার দরুন ব্রহ্মা এই স্থানটির নামকরণ করেন ‘পুষ্কর’। কথিত আছে, পবিত্র সরস্বতী নদী পুষ্কর হ্রদেই পাঁচটি ধারায় উৎপন্ন হয়েছিল। উক্ত তিনটি হ্রদের অধিষ্ঠাতা দেবতারা হলেন যথাক্রমে হিন্দুধর্মে ‘ত্রিদেব’ নামে পরিচিত তিন দেবতা ব্রহ্মা, বিষ্ণু ও শিব। জ্যেষ্ঠ পুষ্করে ব্রহ্মা একটি যজ্ঞ সম্পাদনার সিদ্ধান্ত নেন। কিন্তু ব্রহ্মার পত্নী সাবিত্রী (মতান্তরে সরস্বতী) যজ্ঞের নির্দিষ্ট সময়ে উপস্থিত হতে পারেননি। ব্রহ্মা তাই স্থানীয় শাসকস্থানীয় কৃষিজীবী সমাজ গুজ্জরদের গায়ত্রী নামে একটি কন্যাকে বিবাহ করেন। তারপর ব্রহ্মা নববধূকে পাশে বসিয়ে যজ্ঞ সমাপ্ত করেন। ইতিমধ্যে সাবিত্রী সেই স্থানে উপস্থিত হন এবং গায়ত্রীকে ব্রহ্মার পত্নীর আসনে উপবিষ্ট অবস্থায় দেখতে পান। ক্রুদ্ধ হয়ে সাবিত্রী ব্রহ্মাকে অভিশাপ দেন যে, একমাত্র পুষ্কর ভিন্ন অন্য কোথাও ব্রহ্মার পূজা হবে না। এরপর পুষ্করে সকল দেবতার উপস্থিতিতে যজ্ঞ সম্পাদিত হয়। কথিত আছে, এই হ্রদে স্নান করলে সকল পাপ দূরীভূত হয়। বর্তমানে এটি হিন্দুদের প্রধান পাঁচটি তীর্থস্থানের অন্যতম হিসেবে বিবেচিত হয়।
রামায়ণ ও মহাভারতে পুষ্কর হ্রদকে ‘আদিতীর্থ’ বা প্রথম তীর্থ বলে উল্লেখ করা হয়েছে। সংস্কৃত কবি ও নাট্যকার কালিদাস অভিজ্ঞানশকুন্তলম নাটকে পুষ্কর হ্রদের কথা উল্লেখ করেছেন। রামায়ণে বলা হয়েছে যে, বিশ্বামিত্র পুষ্কর হ্রদের তীরে এক হাজার বছর তপস্যা করেছিলেন। ব্রহ্মা স্বয়ং এসে বিশ্বামিত্রকে রাজর্ষির থেকে উচ্চ মর্যাদা দান করে গেলেও তিনি তপস্যা ছাড়েননি। কিন্তু একদিন অপ্সরা মেনকাকে পুষ্করে স্নানরতা অবস্থায় দেখে বিশ্বামিত্রের চিত্ত চঞ্চল হয়ে ওঠে। তিনি দশ বছর মেনকার সঙ্গে সহবাস করেন। তারপর যখন বিশ্বামিত্র মেনকাকে নিজের তপস্যার পথের বাধা হিসেব উপলব্ধি করেন তখন তিনি উত্তরদিকে যাত্রা করেন পুনরায় ধ্যানে বসার জন্য। কথিত আছে, ব্রহ্মার যজ্ঞ সম্পূর্ণ হলে বিশ্বামিত্রই সেই যজ্ঞস্থলে এখানকার প্রসিদ্ধ ব্রহ্মামন্দিরটি নির্মাণ করেছিলেন।
হিন্দু ধর্মতত্ত্ব অনুযায়ী, ‘পঞ্চসরোবর’ বা পাঁচটি হ্রদ হিন্দুদের কাছে পবিত্র হ্রদ বলে পরিচিত। এগুলি হল মানস সরোবর, বিন্দু সরোবর, নারায়ণ সরোবর, পম্প সরোবর ও পুষ্কর সরোবর। এই কারণেই পুষ্কর হ্রদ ভারতের পবিত্রতম তীর্থগুলির অন্যতম। ভক্তরা বিশ্বাস করেন, কার্তিক পূর্ণিমা তিথিতে এই হ্রদে স্নান করলে বহু শতাব্দীকাল ধরে যজ্ঞ সম্পাদনার সমতুল্য পূণ্য অর্জন করা সম্ভব। কোনও কোনও গ্রন্থে পুষ্করকে ‘তীর্থরাজ’ অর্থাৎ জলাশয়ের তীরে অবস্থিত তীর্থগুলির মধ্যে প্রধান বলেও উল্লেখ করা হয়েছে। হিন্দুশাস্ত্রে আরও বলা হয়েছে যে, জ্যেষ্ঠ পুষ্কর, মধ্য পুষ্কর (যেখানে হনুমান মন্দির ও একটি প্রাচীন বটগাছ অবস্থিত) ও কনিষ্ঠ পুষ্কর (যেখানে কৃষ্ণের একটি মন্দির আছে) – কার্তিক পূর্ণিমায় এই তিন পুষ্করকে ঘিরে 16 km পথ পরিক্রমা করলে বিশেষ পূণ্যলাভ হয়। ইন্টারন্যাশনাল বিজনেস টাইমস পুষ্করকে পৃথিবীর দশটি শ্রেষ্ঠ তীর্থস্থানের এবং ভারতে হিন্দুদের পাঁচটি পবিত্রতম তীর্থস্থান হিসেবে চিহ্নিত করে।
সাংস্কৃতিক আকর্ষণ
পুষ্কর হ্রদ ও তার পার্শ্ববর্তী এলাকায় জাতীয় গুরুত্বসম্পন্ন অনেকগুলি স্মারক দেখা যায়। এগুলির মধ্যে রয়েছে পুষ্কর শহর, ব্রহ্মা মন্দির ও হ্রদের চারিপাশের ঘাটগুলি। এই শহরের সকল স্মারক স্থল ও এখানে আয়োজিত মেলাটির জনপ্রিয়তার মূল কারণ হল পবিত্র বলে খ্যাত এই হ্রদটিই।
পুষ্কর শহর
পুষ্কর শহরটি হল ভারতের প্রাচীনতম শহরগুলির অন্যতম। ২০০১ সালের জনগণনার তথ্য অনুযায়ী, এই শহরের জনসংখ্যা ছিল ১৪,৭৯১। শহরটি পুষ্কর হ্রদের তীরেই অবস্থিত। ঠিক কবে শহরটি প্রতিষ্ঠিত হয়েছিল তা জানা যায় না। তবে কিংবদন্তি অনুযায়ী, এই হ্রদ ও শহরের প্রতিষ্ঠাতা ছিলেন স্বয়ং ব্রহ্মা। কথিত আছে, এখানেই ব্রহ্মা বিষ্ণুর দর্শনলাভের আশায় তপস্যা করেছিলেন। এই কারণেই এই শহরের স্বাতন্ত্র্যের একটি ঐতিহাসিক, ধর্মীয় ও সাংস্কৃতিক প্রেক্ষাপট বিদ্যমান। বার্ষিক পুষ্কর মেলায় বিপুল জনসমাগম ছাড়াও এই শহরে প্রতি মাসে প্রায় এক লক্ষ তীর্থযাত্রীর সমাগম হয়। ২০০৫ সালে এই শহরে আগত নথিবদ্ধ পর্যটকের সংখ্যা ছিল প্রায় ১৬.১২ মিলিয়ন (যা রাজস্থানের সকল পর্যটন কেন্দ্রের মধ্যে সর্বোচ্চ বলে কথিত), এবং এর মধ্যে বিদেশি পর্যটকের সংখ্যাই ছিল প্রায় ৬৩,০০০।
মন্দির
পবিত্র হ্রদটি ছাড়াও পুষ্করে পাঁচশোরও বেশি মন্দির আছে বলে মনে করা হয়। এর মধ্যে ৮০টি বড়ো মন্দির এবং বাকিগুলি ছোটো ছোটো। পুষ্করের অনেক মন্দিরই আওরঙ্গজেবের শাসনকালে (১৬৫৮-১৭০৭) মুসলমানেরা ধ্বংস ও অপবিত্র করেছিল। পরবর্তীকালে এই মন্দিরগুলি পুনর্নির্মিত হয়। পুষ্করের সর্বাপেক্ষা গুরুত্বপূর্ণ মন্দিরটি হল এখানকার ব্রহ্মা মন্দির। মন্দিরের বর্তমান ভবনটি খ্রিস্টীয় চতুর্দশ শতাব্দীতে নির্মিত হলেও লোকবিশ্বাস অনুযায়ী আদি মন্দিরটি ছিল ২০০০ বছরের পুরনো। শাস্ত্রে সাবিত্রীর অভিশাপের কারণে পুষ্করের মন্দিরটিকেই পৃথিবীর একমাত্র ব্রহ্মামন্দির হিসেবে বর্ণনা করা হয়েছে এবং সেই সঙ্গে পুষ্করকে ‘তীর্থরাজ’ বলেও উল্লেখ করা হয়েছে। বর্তমানে যদিও পুষ্করের মন্দিরটি ব্রহ্মার একমাত্র মন্দির নয়, তবুও ভারতে যে অল্প কয়েকটি ব্রহ্মামন্দির রয়েছে তার মধ্যেই এইটিই সর্বপ্রধান। হিন্দু পূণ্যার্থী ও সাধুসন্তেরা পুষ্কর হ্রদে স্নান করে এই মন্দির দর্শন করেন। হ্রদ-তীরবর্তী অন্যান্য গুরুত্বপূর্ণ মন্দিরগুলির মধ্যে রয়েছে বরাহ মন্দির (বিষ্ণুর বরাহ অবতারের প্রতি উৎসর্গিত) এবং ব্রহ্মার দুই পত্নী সাবিত্রী ও গায়ত্রীর মন্দির।
ঘাট
ঘাটগুলি পুষ্কর হ্রদের অবিচ্ছেদ্য অংশ। এগুলি শুধুমাত্র স্নানের জন্যই নয়, শ্রাদ্ধ ইত্যাদি ধর্মকৃত্যের জন্যও ব্যবহৃত হয়। হ্রদের চারিধারে পূণ্যার্থীদের স্নানের জন্য ব্যবহৃত বাহান্নটি ঘাটের মধ্যে দশটি ঘাট প্রধান। এই ঘাটগুলির লাগোয়া আরও কিছু ঘাট রয়েছে। তবে এই দশটি ঘাটকেই জাতীয় গুরুত্বসম্পন্ন স্মারক বলে ঘোষণা করা হয়েছে। এই ঘাটগুলি হল: বরাহঘাট, দধিচীঘাট, সপ্তর্ষিঘাট, গোয়ালিয়র ঘাট, কোটাঘাট, গৌঘাট, যাগঘাট, জয়পুর ঘাট, কার্নি ঘাট ও গঙ্গৌর ঘাট। পুষ্কর হ্রদ (এটিকেও জাতীয় ঐতিহ্যবাহী স্থান বলে ঘোষণা করা হয়েছে) সহ ঘাটগুলিকে কয়েক শতাব্দী ধরে রাজস্থানের রাজপরিবারগুলি ও মারাঠা রাজারা রক্ষণাবেক্ষণ করে এসেছিলেন। বর্তমানে রাজস্থান সরকার ও ভারত সরকারের বিভিন্ন বিভাগের অর্থসাহায্যে ঐতিহ্য উন্নয়ন কর্মসূচির অধীনে এগুলি সংস্কারের আরও কাজ চলছে। ঘাটগুলিতে স্নান করার ক্ষেত্রেও অনেক বিধিনিশেষ রয়েছে। যেমন, ঘাট ও মন্দিরগুলি পবিত্র হ্রদের সঙ্গে যুক্ত হওয়ায় ঘাট থেকে দূরে জুতো খুলতে হয় এবং অহিন্দুরা হিন্দুদের ধর্মীয় বিশ্বাস সম্পর্কে অবাঞ্ছিত মন্তব্য করতে পারে না। কথিত আছে, এই হ্রদের জলে স্নান করলে বিভিন্ন ধরনের চর্মরোগ সেরে যায়। স্থানীয়রা বিশ্বাস করেন, প্রতিটি ঘাটে জলের একটি বিশেষ আরোগ্যদায়ী ক্ষমতা রয়েছে। অনেকগুলি ঘাটের নামকরণ করা হয়েছে সেই সব ঘাট নির্মাণকারী রাজাদের নামানুসারে। আবার কয়েকটি ঘাটের বিশেষ কিছু গুরুত্বও রয়েছে। যেমন, কথিত আছে যে বরাহঘাটে বিষ্ণু বরাহ অবতারের রূপে অবতীর্ণ হয়েছিলেন এবং ব্রহ্মাঘাটে ব্রহ্মা স্নান করেছিলেন। মহাত্মা গান্ধীর চিতাভস্ম গৌঘাটে বিসর্জিত করার পর এই ঘাটের নামকরণ করা হয় গান্ধীঘাট। বরাহঘাটের কাছে নর্ত সিং ঘাটে একটি স্টাফড কুমির প্রদর্শনীর উদ্দেশ্যে রাখা থাকে।
পুষ্কর হ্রদ ও ঘাটে আগত দর্শনার্থীদের হাতে একটি লাল সুতো দক্ষিণার বিনিময়ে বেঁধে দেন পুরোহিতরা। এই সুতোটির অর্থ সেই পূণ্যার্থী পুষ্কর হ্রদ দর্শন করেছেন এবং অন্য পুরোহিতেরা এই সুতো দেখলে আর তার থেকে দক্ষিণা চাইতে পারবেন না।
পুষ্কর মেলা
বার্ষিক পুষ্কর মেলা উপলক্ষ্যে পুষ্কর হ্রদ-সন্নিহিত অঞ্চলে প্রচুর জনসমাগম ঘটে। এই মেলাটির ধর্মীয় গুরুত্বের পাশাপাশি একটি অর্থনৈতিক গুরুত্বও রয়েছে। মেলা উপলক্ষ্যে বহু-সংখ্যক পূণ্যার্থী হ্রদে স্নান করেন এবং পাশাপাশি উটের একটি মেলা আয়োজিত হয়। পুষ্কর মেলা শুরু হয় প্রবোধিনী একাদশী (কার্তিক শুক্লা একাদশী) তিথিতে এবং সমাপ্ত হয় কার্তিক (অক্টোবর-নভেম্বর) মাসের পূর্ণিমা তিথিতে। কার্তিক পূর্ণিমা তিথিটিই মেলার সবচেয়ে গুরুত্বপূর্ণ দিন। হিন্দু দেবতা ব্রহ্মার সম্মানে এই মেলা আয়োজিত হয়। মনে করা হয় যে, কার্তিক পূর্ণিমা তিথিতে পুষ্কর হ্রদে স্নান করলে মোক্ষলাভ হয়। এছাড়া হিন্দুরা এই তিথিতে তিন পুষ্কর পরিক্রমাকেও বিশেষ পূণ্যদায়ী মনে করেন। সাধুসন্তেরা এই অঞ্চলে জড়ো হয় একাদশী থেকে পূর্ণিমা পর্যন্ত পাহাড়ের গুহায় বাস করেন। পুষ্কর মেলাটি এশিয়ার বৃহত্তম উটের মেলাও বটে। সংবাদপত্রের প্রতিবেদন অনুযায়ী, এই বর্ণময় ও আনন্দোচ্ছল উটের মেলায় ২ লক্ষ লোকের সমাগম হয় এবং ৫০,০০০ উট কেনাবেচা হয়। মেলাটি আয়োজিত হয় হ্রদের তীরেই। এই মেলা উপলক্ষ্যে উটগুলিকে রঙিন সাজে সজ্জিত করে হ্রদের দক্ষিণে বালিয়াড়ির উপরে কুচকাওয়াজ করানো হয়। আশেপাশের গ্রামের অধিবাসীরা তাদের প্রথাগত রঙিন পোষাক পরে মেলায় যোগদান করে। কথিত আছে, কার্তিক পূর্ণিমা তিথিতেই ব্রহ্মা এই হ্রদ প্রতিষ্ঠার যজ্ঞ সম্পূর্ণ করেছিলেন। সেই কারণেই এই মেলা এই তিথিতে আয়োজিত হয়। বর্তমানে এই মেলার আয়োজক রাজস্থান পর্যটন উন্নয়ন নিগম (আরটিডিসি), পুষ্কর পৌর পর্ষদ ও রাজস্থানের প্রাণীসম্পদ উন্নয়ন বিভাগ। মেলা উপলক্ষ্যে লোকনৃত্যু, সংগীত, উটের দৌড় ও গবাদি পশুর মেলাও আয়োজিত হয়। দড়ি-টানাটানি খেলা এই মেলার একটি জনপ্রিয় বিনোদন। রাজস্থানী ও বিদেশিদের মধ্যে এই খেলা হয় এবং স্থানীয়রাই অনিবার্যভাবে এতে জয়লাভ করে।
অবস্থা ও সংরক্ষণ
বিগত কয়েক দশকে পুষ্কর হ্রদ ও তার পার্শ্ববর্তী এলাকার প্রাকৃতিক পরিবেশ বহুলাংশে দূষিত হয়েছে। এই সমস্যার প্রধান কারণ পর্যটকদের সাচ্ছন্দ্য বৃদ্ধির উদ্দেশ্যে এলাকার নগরায়ন ও পার্শ্ববর্তী এলাকায় বনভূমির ধ্বংসসাধন।
হ্রদ সংরক্ষণের সঙ্গে সম্পর্কিত যে সমস্যাগুলি চিহ্নিত করা হয়েছে সেগুলি হল:
সাম্প্রতিক বছরগুলিতে পুষ্কর হ্রদের জলস্তর বিপজ্জনকভাবে নেমে গিয়েছে। বহু বছর যাবৎ দেখা যাচ্ছে, উৎসবের মরসুমে হ্রদে সামান্য জলই অবশিষ্ট থাকে। ২০০৯ সালে পুষ্কর মেলার সময় পরিস্থিতি অত্যন্ত ভয়াবহ হয়ে উঠেছিল। কারণ, সেই সময় হ্রদটি সম্পূর্ণতই শুকিয়ে গিয়েছিল। উচ্চতর একটি ঘাটের কাছে কংক্রিটের ট্যাংক থেকে এবং টিউবওয়েলের মাধ্যমে ভৌমজল তুলে এনে পূণ্যার্থীদের স্নানের জন্য বিকল্প ব্যবস্থা করতে হয়। কর্তৃপক্ষ হ্রদ থেকে পলি-অপসারণের যথেষ্ট পরিকল্পনা না থাকাটিকেই এর জন্য দায়ী করেছিল। সেই সঙ্গে এই অঞ্চলে খরা হওয়ায় অপ্রতুল বৃষ্টিপাতের ফলে হ্রদটি জলপূর্ণ হতে পারেনি।
জলের গুণমান হ্রাস
বায়োকেমিক্যাল অক্সিজেন ডিম্যান্ডের (বিওডি) উচ্চ ঘনীভবনের ফলে পুষ্কর হ্রদের জল জাতীয় জল গুণমান সূচক স্পর্শ করতে পারেনি। ইউট্রোফিকেশন, অ্যানথ্রোপোজেনিক চাপ এবং ধর্মকৃত্য ও পর্যটন ব্যবসার চাপে হ্রদের জলের গুণমানের উপর যে বিরূপ প্রভাব পড়ছে, তার কথা বিবেচনা করে ছয় মাস ধরে মাসিক ভিত্তিতে চারটি স্থানে জলের গুণমান পরীক্ষার একটি কর্মসূচি গৃহীত হয়। তীর্থযাত্রীদের চাপ ও দূষণের অন্যান্য উৎসগুলির অবস্থান নির্ধারণ করে নমুনা পরীক্ষাস্থলগুলি নির্বাচন করা হয়েছিল। জলের নমুনা বিশ্লেষণ করা হয় তাপমাত্রা, পি.এইচ, লবণাক্ততা, পরিবাহিতা, মোট দ্রবীভূত কঠিন পদার্থ, ক্ষারত্ব, কঠিনতা, ঘোলাটে ভাব, দ্রবীভূত অক্সিজেন, ক্লোরাইড, নাইট্রাইট, ফসফেট, সালফেট, সোডিয়াম, অ্যামোনিয়াম, পটাসিয়াম, মোট ক্লোরোফিল, বায়োকেমিক্যাল অক্সিজেন ডিম্যান্ড ও কেমিক্যাল অক্সিজেন ডিমান্ডের পরিমাণ জানার জন্য। সেই সময় জল বিশ্লেষণ করে জানা যায় যে, চারটি স্থানেই জলের ক্ষারত্ব, ক্লোরাইডের পরিমাণ এবং পরিবাহিতার ঘনীভবন অতি উচ্চ, যেখানে দূষণের পরিমাণ সর্বাধিক সেখানে দ্রবীভূত অক্সিজেনের পরিমাণ কম এবং ক্যালসিয়াম ও ম্যাগনেসিয়ামের আধিক্যের কারণে কাঠিন্যও বেশি। বার্ষিক পুষ্কর মেলার সময় বিশ্লেষিত বিভিন্ন স্থিতিমাপ ও হ্রদের জলদূষণের মাত্রার মধ্যে একটি দূরবর্তী সম্পর্ক লক্ষিত হয়। এর ফলে জনসাধারণের অংশগ্রহণে সকল সরকারি সংস্থা হ্রদ ব্যবস্থাপনায় আপদকালীন ব্যবস্থা গ্রহণ করতে বাধ্য হয়।
সংস্কার
হ্রদে জলের জোগান অব্যাহত রাখার জন্য ১৯৯৩ সালেই সরকার বারোটি গভীর নলকূপ তৈরি করেছিল। যদিও পরে অধিকাংশ নলকূপই অকেজো হয়ে পড়ে এবং সমস্যা ঘনীভূত হয়ে ওঠে। কেন্দ্রীয় পরিবেশ ও বন মন্ত্রক পুষ্কর হ্রদকে জাতীয় হ্রদ সংরক্ষণ প্রকল্পের (এনএলসিপি) অধীনে থাকা পাঁচটি হ্রদের তালিকাভুক্ত করে। ২০০৮ সাল থেকে এই মন্ত্রকই পুষ্কর হ্রদের সংরক্ষণের জন্য অর্থ সাহায্য করে আসছে। তবে পরিস্থিতি স্বাভাবিক হয়নি।
হ্রদ-সংক্রান্ত সমস্যাগুলির সমাধানকল্পে উন্নয়নের বিভিন্ন পরিকল্পনা বাস্তবায়িত করা হচ্ছে। এই পরিকল্পনাগুলির উদ্দেশ্যে জলের গুণমান বৃদ্ধি, জলধারণ ক্ষমতা বৃদ্ধি, হ্রদের চারপাশের জমি জবরদখল রোধ, হ্রদের চারিধারের পরিবেশের উন্নতি এবং সেই সঙ্গে বিনোদন ও কর সংগ্রহের ব্যবস্থা করা।
পুষ্কর শহরের নর্দমাগুলির সংযোগকারী পথের মাঝখানে বাধা সৃষ্টি করে এবং অন্যদিকে ঘুরিয়ে দিয়ে সেগুলির হ্রদে মেশা পুরোপুরি বন্ধ করে দেওয়ার প্রস্তাব দেওয়া হয়। প্রধান সংযোগকারী লাইন স্থাপন এবং জলসংশোধন যন্ত্র স্থাপন করে নিরন্তর হ্রদের জল সংশোধন ও জলের মুক্তভাবে চলাচল সুনিশ্চিত করার কথাও ভাবা হয়। এছাড়া সংস্কারের উপায় হিসেবে হ্রদের পলি পরিষ্কার করা, সংযোগকারী ধারাগুলি যেখানে হ্রদে মিশনে সেখানে জল সংশোধনের যন্ত্র স্থাপন, নিবারক বাঁধ নির্মাণ, ঘাট সংরক্ষণ, হ্রদের তীরে বৃক্ষশূন্য পাহাড়গুলিতে বনসৃজন, মাটির আর্দ্রতা সংরক্ষণের উদ্যোগ গ্রহণ, উপযুক্ত গাছপালা বসিয়ে বালিয়াড়িগুলিকে সুস্থিতকরণ এবং সংযোগকারী ধারাগুলির তীরে কৃষিকার্য বন্ধ করার কথা প্রস্তাব করা হয়। সেই সঙ্গে হ্রদের পরিবেশ উন্নতকরণের জন্য গণ সচেতনা বৃদ্ধির কর্মসূচিও গৃহীত হয়। জনসাধারণের সহযোগিতায় হ্রদে মাছের মৃত্যু রুখতে হ্রদে যখন জল কম থাকে তখন মাছের দ্রুত বংশবিস্তার রোধেরও ব্যবস্থা গ্রহণ করা হয়।
মার্জ আস-সাফফারের যুদ্ধ (৬৩৪)
মার্জ আল-সাফফারের যুদ্ধ ৬৩৪ সালে সংগঠিত হয়। দামেস্কে বাইজেন্টাইন সম্রাট হেরাক্লিয়াসের জামাতা থমাস দায়িত্বে ছিলেন। খালিদের দামেস্কের দিকে যাত্রা করার গোয়েন্দা তথ্য পেয়ে তিনি দামেস্কের প্রতিরক্ষা ব্যবস্থা প্রস্তুত করেন। তিনি আরও শক্তিশালীকরণের জন্য সে সময় এমেসায় সম্রাট হেরাক্লিয়াসকে চিঠি লিখেছিলেন। অধিকন্তু, থমাস অবরোধের প্রস্তুতির জন্য আরও সময় পাওয়ার জন্য সেনাবাহিনীকে প্রেরণ করেন খালিদের যাত্রা বিলম্বের জন্য বা সম্ভব হলে দামেস্কে আসার আগেই থামিয়ে দেয়ার জন্য। ৬৩৪ সালের আগস্টের মাঝামাঝি সময়ে দামাস্কাস থেকে ১৫০ কিলোমিটার দূরে তাইবেরিয়াস হ্রদের কাছে এ ধরনের একটি সেনাবাহিনী ইয়াকুসার যুদ্ধে পরাজিত হয়। দামেস্কে মুসলমানদের অগ্রযাত্রা থামিয়ে দেওয়ার উদ্দেশ্যে পাঠানো আরেকটি সেনাবাহিনী ১৯ আগস্ট ৬৩৪ সালের মার্জ আল-সাফফারের যুদ্ধে পরাজিত হয়েছিল। কথিত আছে যে উম্মে হাকিম নামে একজন মুসলিম নারী সাহাবা এই যুদ্ধে অংশগ্রহণ ছিলেন।
কুদানকুলাম পারমাণবিক বিদ্যুৎ কেন্দ্র
কুদানকুলাম পরমাণবিক বিদ্যুৎ কেন্দ্র ভারতের তামিলনাড়ু রাজ্যের দক্ষিণে সমুদ্রতীরে গড়ে উঠেছে। বিদ্যুৎ কেন্দ্রটি ভারত সরকার রাশিয়ার সহযোগিতায় গড়ে তুলেছে। ২০০২ এর ৩১শে মার্চ পরমাণবিক বিদ্যুৎ কেন্দ্রটির নির্মাণ কাজ শুরু হয়। কিন্তু স্থানীয় জেলেদের বিরোধের কারণে নির্মাণ কাজ বিলম্বের সম্মুখীন হয়েছিল।  কেকেএনপিপি-এর ৬,০০০ মেগাওয়াট বিদ্যুৎ উৎপাদন ক্ষমতা সহ, রাশিয়ান স্টেট কোম্পানী এবং ভারতীয় পারমাণবিক শক্তি নিগম (এনপিসিআইএল)-এর সহযোগিতায় ৬ টি ভিভিইআর-১০০০ চুল্লি স্থাপনের পরিকল্পনা করা হয়েছিল।
২০১৩ সালে পারমাণবিক বিদ্যুৎ কেন্দ্রটির ১০০০ মেগাওয়াটের প্রথম ইউনিট চালু হয়। ২২শে অক্টোবর ২০১৩ সালে প্রথম ইউনিট কে দক্ষিণ পাওয়ার গ্রিডের সাথে সংযুক্ত (সিঙ্ক্রোনাইজ) করা হয়েছিল এবং তখন থেকে ১,০০০ মেগাওয়াট বিদ্যুৎ উৎপাদিত হচ্ছে ইউনিটটি থেকে। প্রথম ইউনিটের নির্মাণের মূল খরচ ছিল ₹১৩,১৭১ কোটি টাকা, কিন্তু পরে দ্বিতীয় ইউনিটের নির্মাণ খরচ ₹১৭,২৭০ কোটি (২.৬ বিলিয়ন ডলার)তে সংশোধিত হয়েছিল। রাশিয়া উভয় ইউনিট নির্মানের জন্য ₹৬,৪১৬ কোটি ($ ০.৯৭ বিলিয়ন) টাকা প্রদান করে। দ্বিতীয় ইউনিট টি ১০ই জুলাই ২০১৬ চালু করা হয় এবং ২৯শে আগস্ট বিদ্যুৎ গ্রিডের সঙ্গে সংযুক্ত (সিঙ্ক্রোনাইজড) করা হয়।
২০১৫ সালে, পারমাণবিক বিদ্যুৎ কর্পোরেশন লিমিটেড (এনপিসিআইএল) ঘোষণা করে কুদানকুলাম পারমাণবিক বিদ্যুৎকেন্দ্র থেকে ₹৪.২৯/কিলোওয়াট.ঘণ্টা (৬.৪ ¢/কিলোওয়াট.ঘণ্টা) দরে বিদ্যুৎ পাওয়া যাবে।
তৃতীয় ইউনিট এবং চতুর্থ ইউনিট নির্মাণের জন্য ভূমি-খনন অনুষ্ঠান ১৭ই ফেব্রুয়ারি ২০১৬ সালে অনুষ্ঠিত হয়। অপারেটর এবং সরবরাহকারীর জন্য পরবর্তী দুটি ইউনিট নির্মাণে খরচ হবে ৩৯ হাজার ৭৪ কোটি টাকা (5.78 বিলিয়ন মার্কিন ডলার) যা প্রথম ইউনিট ও দ্বিতীয় ইউনিটের নির্মাণ খরচের দ্বিগুণ।
পটভূমি
২০ শে নভেম্বর ১৯৮৮ সালে ভারতের প্রধানমন্ত্রী, রাজীব গান্ধী এবং সোভিয়েত রাষ্ট্র প্রধান মিখাইল গর্বাচেভ  এর মধ্যে দুটি চুল্লি নির্মাণের জন্য একটি আন্তঃ-সরকারি চুক্তি (আইজিএ) স্বাক্ষরিত হয়। সোভিয়েত ইউনিয়নের  বিলুপ্তির কারণে এই প্রকল্পটি এক দশক ধরে বিলম্বিত হচ্ছিল। চুক্তিটিতে ১৯৯২ সালের পরমাণু সরবরাহকারী দল (এনএসজি) -এর শর্ত পূরণ করেনি এই যুক্তির ভিত্তিতে মার্কিন যুক্তরাষ্ট্র আপত্তি করেছিল। ১৯৮৭ থেকে ১৯৯০ সাল পর্যন্ত পারমাণবিক শক্তি কমিশন (এসি) -এর চেয়ারম্যান এম. আর. শ্রীনিবাসন, প্রকল্পটি "একটি অ-স্টার্টার" নামে অভিহিত করেন। তবে, ২১ শে জুন, ১৯৯৮ সালে প্রকল্পটিকে পুনরুজ্জীবিত করা হয়।
নির্মাণ
৩১ মার্চ ২০০২ সালে, নিউক্লিয়ার পাওয়ার করপোরেশন অব ইন্ডিয়া লিমিটেড (এনপিসিআইএল) শুরু হয় ২০০৭ সালের মার্চ মাসে প্রথম ইউনিট চালু করার লক্ষ্যে, তবে মূল লক্ষ্য ছিল ২০০৭ সালের ডিসেম্বর মাসে  প্রথম ইউনিটটি চালু করা।
১৪ই জানুয়ারী ২০০৪ সালে কুদানকুলামে একটি ছোট বন্দর চালু হয়। এটি ১.৫ কিলোমিটার (০.৯০ মাইল) দূরে অবস্থিত জাহাজগুলি থেকে বহির্ভূত আকারের হালকা-জল চুল্লীর সরঞ্জাম বহনকারী জাহাজগুলি গ্রহণের জন্য স্থাপিত হয়। ২০০৪ সাল পর্যন্ত, পরিবহনের সময় ক্ষতির ঝুঁকি থাকা সত্তেও তুতিকোরিন বন্দর থেকে সড়কপথ দিয়ে পরমাণবিক বিদ্যুৎ কেন্দ্রের প্রয়োজনীয় বস্তু আনা হয়। ২০০৮ সালে, এই বিদ্যুৎ কেন্দ্রে চারটি অতিরিক্ত চুল্লি নির্মাণের বিষয়ে আলোচনা শুরু হয়। যদিও এই রিঅ্যাক্টরগুলির ক্ষমতা ঘোষিত হয়নি তবে, প্রত্যাশিত ছিল যে প্রতিটি চুল্লীর ক্ষমতা ১,২০০ মেগাওয়াট (১.২ গিগাওয়াট) হবে।  নতুন চুল্লীর দ্বারা বিদ্যুৎ কেন্দ্রের মোট উৎপাদন ক্ষমতা ৬,৮০০ মেগাওয়াট (৬.৮ গিগাওয়াট)  হবে।
ইউনিট ১ কমিশনিং
বিদ্যুৎ কেন্দ্রটির প্রথম চুল্লী ১৩ই জুলাই ২০১৩ সালে রাত ১১:০৫ ঘটিকায় চালু করা হয়।
আবেশ গুণাঙ্ক
তড়িচ্চুম্বকত্ব এবং ইলেকট্রন বিজ্ঞানে, আবেশ গুণাঙ্ক হল কোনও তড়িৎ পরিবাহীর মধ্য দিয়ে প্রবাহিত তড়িৎ প্রবাহের পরিবর্তনের বিরোধিতা করার প্রবণতা। তড়িৎ প্রবাহ পরিবাহীর চারপাশে একটি চৌম্বক ক্ষেত্র তৈরি করে। ক্ষেত্রের শক্তি তড়িৎ প্রবাহের মানের উপর নির্ভর করে, এবং প্রবাহের যে কোনও পরিবর্তনকে অনুসরণ করে। ফ্যারাডের আবেশ সূত্র থেকে, বর্তনীর মাধ্যমে চৌম্বক ক্ষেত্রের যে কোনও পরিবর্তন পরিবাহীতে একটি তড়িচ্চালক শক্তি (ইএমএফ) (বিভব) আবিষ্ট করে। এই প্রক্রিয়াটির নাম তড়িচ্চুম্বকীয় আবেশ। পরিবর্তিত প্রবাহের দ্বারা তৈরি এই আবিষ্ট বিভব প্রবাহের পরিবর্তনের বিরোধিতা করে। লেন্‌জের সূত্রতে এটি বিবৃত হয়েছে, এবং বিভবটিকে বিপরীত তড়িচ্চালক শক্তি বলা হয়।
আবিষ্ট বিভব এবং তড়িৎ প্রবাহের পরিবর্তনের হারের অনুপাতকে আবেশ গুণাঙ্ক বলা হয়। এটি একটি আনুপাতিক উৎপাদক যা বর্তনীর পরিবাহীর জ্যামিতি এবং নিকটবর্তী উপকরণগুলির চৌম্বক প্রবেশ্যতার উপর নির্ভর করে। যে বৈদ্যুতিক উপাদানটি একটি বর্তনীতে আবেশ গুণাঙ্ক যোগ করার জন্য তৈরি করা হয়, তাকে বলা হয় আবেশক। এটি সাধারণত একটি কুণ্ডলী বা পেঁচানো তার নিয়ে গঠিত।
১৮৮৬ সালে অলিভার হেভিসাইড আবেশক বা inductance শব্দটির ধারণা দিয়েছিলেন।। পদার্থবিদ হেনরিখ লেঞ্জের সম্মানে আবেশ গুণাঙ্কের জন্য L চিহ্নটি ব্যবহার করা প্রথাগত। এসআই পদ্ধতিতে, আবেশ গুণাঙ্কের একক হল হেনরি। যখন প্রতি সেকেন্ডে এক অ্যাম্পিয়ার হারে তড়িৎ প্রবাহ পরিবর্তিত হতে থাকে, তখন এক ভোল্ট বিভব সৃষ্টিকারী আবেশ গুণাঙ্ক হল এক হেনরি। এর নামকরণ করা হয়েছে জোসেফ হেনরির নামে, যিনি ফ্যারাডেকে ছাড়া স্বাধীনভাবে আবেশ গুণাঙ্ক আবিষ্কার করেছিলেন।
ইতিহাস
তড়িৎ চৌম্বক আবেশের ইতিহাস, যেটি তড়িচ্চুম্বকত্বের একটি দিক, পূর্ববর্তীদের পর্যবেক্ষণ দিয়ে শুরু হয়েছিল: বৈদ্যুতিক আধান বা স্থির তড়িৎ (অ্যাম্বারের উপর রেশম ঘষে), বৈদ্যুতিক তড়িৎ প্রবাহ (বজ্রপাত), এবং চৌম্বক আকর্ষণ (লোডস্টোন)। প্রকৃতির এই শক্তিগুলির একতা বোঝা, এবং বৈদ্যুতিক চৌম্বকত্বের বৈজ্ঞানিক তত্ত্ব ১৮শ শতকের শেষদিকে শুরু হয়েছিল।
১৮৩১ সালে প্রথম মাইকেল ফ্যারাডে তড়িৎ চৌম্বক আবেশটি ব্যাখ্যা করেছিলেন। ফ্যারাডের পরীক্ষায়, তিনি একটি লোহার আংটির দুই বিপরীত দিকে দুটি তার জড়িয়েছিলেন। তিনি আশা করেছিলেন, যখন তড়িৎ একটি তারে প্রবাহিত হতে শুরু করুবে, তখন কোন এক ধরনের তরঙ্গ আংটির মধ্য দিয়ে গিয়ে বিপরীত দিকে কিছু বৈদ্যুতিক প্রভাব ফেলবে। একটি গ্যালভানোমিটার ব্যবহার করে তিনি পর্যবেক্ষণ করেছিলেন, তারের প্রথম কুণ্ডলী থেকে যতবার একটি ব্যাটারি সংযোগ সংযুক্ত বা বিচ্ছিন্ন করা হয়েছিল, ততবার দ্বিতীয় কুণ্ডলীতে একটি ক্ষণস্থায়ী প্রবাহের সৃষ্টি হয়েছিল। ব্যাটারি সংযোগ সংযুক্ত এবং বিচ্ছিন্ন হওয়ার পরে এই ক্ষণস্থায়ী প্রবাহটি চৌম্বক ফ্লাক্সের পরিবর্তনের কারণে ঘটেছিল। ফ্যারাডে তড়িৎ চৌম্বক আবেশের আরও কয়েকটি অভিব্যক্তি পেয়েছিলেন। উদাহরণস্বরূপ, তিনি দেখেছিলেন একটি তারের কুণ্ডলীর মধ্যে একটি দণ্ড চুম্বককে দ্রুত ঢুকিয়ে বার করে আনলে, কুণ্ডলীতে তাৎক্ষণিক প্রবাহের সৃষ্টি হয়, এবং সামনের দিকে সংযুক্ত তড়িৎ সংযোগ সহ একটি দণ্ড চুম্বকের কাছে একটি তামার চাকতি ঘুরিয়ে স্থিতিশীল (ডিসি) তড়িৎ প্রবাহ উৎপন্ন করেছিলেন ("ফ্যারাডের চাকতি")।
আবেশ গুণাঙ্কের উৎস
তড়িৎ পরিবাহীর মধ্য দিয়ে i তড়িৎ প্রবাহিত হলে পরিবাহীর চারপাশে একটি চৌম্বক ক্ষেত্র উৎপন্ন হয়, যেটি অ্যাম্পিয়ারের বর্তনী সূত্র দ্বারা ব্যাখ্যা করা হয়েছে। একটি বর্তনীর মাধ্যমে মোট চৌম্বক ফ্লাক্স \Phi, চৌম্বক ফ্লাক্স ঘনত্বের উল্লম্ব উপাংশ এবং তড়িৎ প্রবাহের পথের ক্ষেত্রফলের সমান। তড়িৎ প্রবাহ পরিবর্তিত হলে, বর্তনীর মধ্যের চৌম্বক ফ্লাক্স \Phi পরিবর্তিত হয়। ফ্যারাডের আবেশ সূত্র অনুযায়ী, বর্তনীর মধ্যে ফ্লাক্সের যে কোনও পরিবর্তনে বর্তনীতে একটি তড়িচ্চালক শক্তি (ইএমএফ) বা বিভব v আবিষ্ট হয়, যা ফ্লাক্সের পরিবর্তনের হারের সাথে সমানুপাতিক
সমীকরণের ঋণাত্মক চিহ্নটি ইঙ্গিত দেয় যে আবিষ্ট বিভব, যে কারণে এটি তৈরি হয়েছে, সেই তড়িৎ প্রবাহের পরিবর্তনের বিরোধিতা করে; একে লেন্‌জের সূত্র বলা হয়। এই বিভবকে তাই বিপরীত তড়িচ্চালক শক্তি বলা হয়। যদি তড়িৎ প্রবাহ বৃদ্ধি পায়, পরিবাহীর যে বিন্দু দিয়ে তড়িৎ প্রবেশ করে সেই বিন্দুর বিভব ধনাত্মক এবং যে বিন্দু দিয়ে বেরিয়ে যায় সেই বিন্দুর বিভব ঋণাত্মক, অর্থাৎ প্রবণতা থাকে তড়িৎ প্রবাহকে কমানোর। যদি তড়িৎ প্রবাহ কমতে থাকে, পরিবাহীর যে বিন্দু দিয়ে তড়িৎ বেরিয়ে যায় সেই বিন্দুর বিভব ধনাত্মক হয়, অর্থাৎ প্রবাহ বজায় রাখার প্রবণতা।  স্ব-আবেশ গুণাঙ্ক, বা শুধুই আবেশ গুণাঙ্ক L হল আবিষ্ট বিভব এবং তড়িৎ প্রবাহের পরিবর্তনের হারের সমানুপাতিক
সুতরাং, আবেশ গুণাঙ্ক রাশিটি পরিবাহী বা বর্তনীর চৌম্বক ক্ষেত্রের কারণে তাদের নিজস্ব ধর্ম, যা বর্তনীতে তড়িৎ প্রবাহে পরিবর্তনের বিরোধিতা করে। এসআই পদ্ধতিতে, আবেশ গুণাঙ্কের একক হল হেনরি। এর নামকরণ করা হয়েছে জোসেফ হেনরির নামে। যখন প্রতি সেকেন্ডে এক অ্যাম্পিয়ার হারে তড়িৎ প্রবাহ পরিবর্তিত হতে থাকে, তখন এক ভোল্ট বিভব সৃষ্টিকারী আবেশ গুণাঙ্ক হল এক হেনরি।
সমস্ত পরিবাহীর কিছুটা আবেশ গুণাঙ্ক থাকে, ব্যবহারিক বৈদ্যুতিক যন্ত্রে যার কাঙ্ক্ষিত বা ক্ষতিকারক প্রভাব থাকতে পারে। এটি বর্তনীর পরিবাহীর জ্যামিতি এবং নিকটবর্তী উপকরণগুলির চৌম্বক প্রবেশ্যতার উপর নির্ভর করে।; পরিবাহীর কাছে লোহার মতো উচ্চতর চৌম্বক প্রবেশ্যতা সহ ফেরোচৌম্বক উপকরণগুলি চৌম্বক ক্ষেত্র এবং আবেশ গুণাঙ্ককে বাড়িয়ে তোলে। একটি বর্তনীতে, প্রদত্ত তড়িৎ প্রবাহ দ্বারা উৎপাদিত যে কোনও পরিবর্তন, যা বর্তনীর ফ্লাক্সের (মোট চৌম্বক ক্ষেত্র) বৃদ্ধি করে, সেটি আবেশ গুণাঙ্ককে বাড়িয়ে দেয়। কারণ আবেশ গুণাঙ্ক রাশিটি চৌম্বক ফ্লাক্স ও তড়িৎ প্রবাহের অনুপাতের সমান
একজন আবেশক হল একটি বৈদ্যুতিক উপাদান, যেটি চৌম্বক ফ্লাক্স বাড়ানোর জন্য পরিবাহীর সমন্বয়ে তৈরি, এটি একটি বর্তনীতে আবেশ গুণাঙ্ক যুক্ত করে। সাধারণত এটিতে একটি তারকে কুণ্ডলীর আকারে পাকানো থাকে। একটি কুণ্ডলীকৃত তারে সম দৈর্ঘ্যের সরল তারের চেয়ে বেশি আবেশ গুণাঙ্ক থাকে, কারণ চৌম্বক ক্ষেত্রের বলরেখাগুলি বর্তনীকে একাধিকবার অতিক্রম করার কারণে এটিতে একাধিক ফ্লাক্স সংযোগ থাকে। সম্পূর্ণ ফ্লাক্স সংযুক্ত হচ্ছে ধরে নিলে আবেশ গুণাঙ্ক কুণ্ডলীর আবর্তনের সংখ্যার বর্গের সমানুপাতিক।
চোঙাকৃতি আবেশকের কেন্দ্রে একটি ফেরোচৌম্বক চৌম্বক মজ্জা উপাদান রেখে কুণ্ডলীটির আবেশ গুণাঙ্ককে বাড়ানো যেতে পারে। কুণ্ডলীর চৌম্বক ক্ষেত্রটি মজ্জার উপাদানের চৌম্বক অঞ্চলকে প্রান্তিককরণ ক'রে চৌম্বকীয় করে, এবং মজ্জার চৌম্বক ক্ষেত্র কুণ্ডলীর ক্ষেত্রের সাথে যুক্ত হয়ে যায়, এতে কুণ্ডলীর মধ্যে ফ্লাক্স বৃদ্ধি পায়। একে ফেরোচৌম্বক মজ্জা আবেশক বলা হয়। একটি চৌম্বক মজ্জা একটি কুণ্ডলীর আবেশ গুণাঙ্ক কয়েক গুণ বৃদ্ধি করতে পারে।
আলেক্সান্দ্‌র পুশকিন
পুশকিন মস্কোতে রাশিয়ার অভিজাত পরিবারে জন্মগ্রহণ করেন। তার পিতা, সের্গেই লভোভিচ পুশকিন, অভিজাত পুশকিন পরিবারের সদস্য ছিলেন। তার প্রমাতামহ ছিলেন মধ্য-আফ্রিকান বংশোদ্ভূত জেনারেল আব্রাম পেত্রোভিচ গ্যানিবাল। তিনি ১৫ বছর বয়সে তার প্রথম কবিতা প্রকাশ করেন এবং সারস্কোয়ে সেলো লাইসিয়াম থেকে স্নাতকত্ব লাভ করার সময় অবধি সাহিত্য মহলে ব্যাপক পরিচিতি লাভ করেন। লাইসি থেকে স্নাতকত্ব লাভের পর পুশকিন তার বিতর্কিত কবিতা "ওড টু লিবার্টি" আবৃত্তি করেন, যা রাশিয়ার জার প্রথম আলেকজান্ডার কর্তৃক তার নির্বাসন দানের অন্যতম কারণ। জারের রাজনৈতিক পুলিশ বাহিনীর কঠোর নজরদারিতে, লেখা প্রকাশ করতে অক্ষম থাকা অবস্থাতেই পুশকিন তার সবচেয়ে বিখ্যাত নাটক বোরিস গোদুনোভ লিখেছিলেন। তার কাব্যিক উপন্যাস, ইউজিন ওনেজিন, ১৮২৫ থেকে ১৮৩২ সালের মধ্যে ধারাবাহিকভাবে লিখিত হয়।
ইন্টারন্যাশনাল ফাইন্যান্স কর্পোরেশন
ইন্টারন্যাশনাল ফাইন্যান্স কর্পোরেশন হল একটি আন্তর্জাতিক আর্থিক প্রতিষ্ঠান যা উন্নয়নশীল দেশসমূহকে বেসরকারি পর্যায়ে উন্নয়ন ও সম্পদ ব্যবস্থাপনায় বিনিয়োগ ও পরামর্শ প্রদান করে থাকে। আইএফসি হল বিশ্বব্যাংক গ্রুপের একটি প্রতিষ্ঠান এবং এর সদর দফতর যুক্তরাষ্ট্রের ওয়াশিংটন ডিসিতে অবস্থিত। উন্নয়নশীল দেশসমূহতে শুধুমাত্র ব্যক্তিখাতের উন্নয়ন ও লাভজক প্রতিষ্ঠানগুলোতে বিনিয়োগ ও উন্নয়নের জন্য ১৯৫৬ সালে বিশ্বব্যাংকের একটি শাখা হিসেবে এটিকে প্রতিষ্ঠিত করা হয়। দারিদ্র বিমোচন, অণুন্নত ও উন্নয়নশীল দেশের সরকারের অর্থনীতির উপর থেকে চাপ কমিয়ে ব্যক্তিখাতে জনসাধারণের জন্য কর্মসংস্থান সৃষ্টি, দেশের বিদ্যমান সম্পদসমূহকে কাজে লাগিয়ে প্রাইভেট এন্টারপ্রাইজসমূহকে শক্তিশালী করা এবং ব্যক্তিপর্যায়ে ব্যবসার সম্প্রসারণই হল ইন্টারন্যাশনাল ফাইন্যান্স কর্পোরেশনের অন্যতম লক্ষ্য।
ইন্টারন্যাশনাল ফাইন্যান্স কর্পোরেশনের সদস্য দেশসমূহই প্রতিষ্ঠানটি পরিচালনা করে থাকে। এছাড়াও প্রতিষ্ঠানটির নিজস্ব কর্মকর্তা কর্মচারী ও নির্বাহী রয়েছে। প্রতিষ্ঠানটি অনেকটা পাবলিক লিমিটেড কোম্পানির মতই পরিচালিত হয় যেখানে সদস্য দেশসমূহ এর জন্য প্রয়োজনীয় মূলধন সরবরাহ করে এবং কোন সিদ্ধান্ত নেওয়ার ক্ষেত্রে ভোটাধিকার প্রয়োগ করার অধিকার রাখে।
আলেক্সান্দ্‌র পুশকিন
পুশকিনের শ্যালক, ফরাসি শেভালিয়ার গার্ড রেজিমেন্টে কর্মরত একজন অফিসার, জর্জেস দান্তেস, পুশকিনের স্ত্রী নাতালিয়া পুশকিনাকে প্রলুব্ধ করার চেষ্টা করেছিল। তার শ্যালকের সাথে দ্বন্দ্বযুদ্ধ বা ডুয়েল লড়তে গিয়ে পুশকিন মারাত্মকভাবে আহত হন।
বংশবৃত্তান্ত
থাম্ব|আলেক্সান্দ্‌র পুশকিনের পিতা সের্গেই লভোভিচ পুশকিন। থাম্ব|আলেক্সান্দ্‌র পুশকিনের মাতা নাদেজদা গ্যানিবাল। পুশকিনের পিতা সের্গেই লভোভিচ পুশকিন (১৭৬৭–১৮৪৮) একটি বিশিষ্ট অভিজাত রুশ পরিবার এর বংশধর, দ্বাদশ শতাব্দী পর্যন্ত যার পূর্বসূরীদের সন্ধান পাওয়া যায়। পুশকিনের মাতা, নাদেজদা (নাদিয়া) ওসিপোভনা গ্যানিবাল (১৭৭৫–১৮৩৬), জার্মান এবং স্ক্যান্ডিনেভিয়ান অভিজাত পরিবার এর বংশধর। তিনি ওসিপ আব্রামোভিচ গ্যানিবাল (১৭৪৪–১৮০৭) এবং তার স্ত্রী মারিয়া আলেকসেয়েভনা পুশকিনার (১৭৪৫–১৮১৮) কন্যা।
ওসিপ আব্রামোভিচ গ্যানিবালের পিতা, পুশকিনের প্রপিতামহ আব্রাম পেত্রোভিচ গ্যানিবাল (১৬৯৬–১৭৮১) একজন আফ্রিকান ছিলেন, যাকে অপহরণ করে উসমানীয় সুলতানের জন্য উপহার হিসাবে কনস্টান্টিনোপলে পাঠানো হয় এবং পরবর্তীতে তাকে রাশিয়ার প্রথম পিটার এর উপহার হিসাবে রাশিয়ায় স্থানান্তর করা হয়। আব্রাম, মহান পিটারের কন্যা সম্রাজ্ঞী এলিজাবেথকে লেখা একটি চিঠিতে উল্লেখ করেন যে তিনি "লাগোন" শহরের বাসিন্দা। মূলত গ্যানিবালের জামাতা রোটকার্খ-এর একটি কাল্পনিক জীবনীর উপর ভিত্তি করে, কিছু ঐতিহাসিক এই সিদ্ধান্তে উপনীত হন যে গ্যানিবালের জন্ম তৎকালীন আবিসিনীয় সাম্রাজ্যের একটি অংশে, যা বর্তমানে ইথিওপিয়ার অন্তর্ভুক্ত। ভ্লাদিমির নাবোকভ, ইউজিন ওনেজিন নিয়ে গবেষণা করার সময় এই তত্ত্ব সম্পর্কে গুরুতর সন্দেহ প্রকাশ করেন। পরবর্তীতে পণ্ডিতগণের গবেষণায় অবশেষে প্রতিষ্ঠিত হয় যে গ্যানিবাল আসলে মধ্য আফ্রিকায়, আধুনিক ক্যামেরুনে চাদ হ্রদের সীমান্তবর্তী এলাকায় জন্মগ্রহণ করেন। সামরিক প্রকৌশলী হিসেবে ফ্রান্সে শিক্ষা লাভের পর, গ্যানিবাল রেভালের গভর্নর হন এবং পরবর্তীতে রাশিয়ায় সমুদ্র দুর্গ ও খাল নির্মাণের দায়িত্ব নিয়ে জেনেরাল ইন চিফ (তৃতীয় সর্বোচ্চ সামরিক পদমর্যাদা) পদ লাভ করেন।
প্রাথমিক জীবন
মস্কোতে জন্মগ্রহণ কারী পুশকিন ধাত্রী ও ফরাসি শিক্ষকগণের নিকট শিক্ষা লাভ করেন এবং দশ বছর বয়স অবধি মূলত ফরাসি ভাষায় কথা বলতেন। তিনি গৃহভৃত্যগণ এবং তার আয়া, আরিনা রদিওনোভনা, যার প্রতি তিনি তার নিজের মায়ের চেয়ে বেশি অনুরক্ত ছিলেন, তাদের মাধ্যমে রুশ ভাষার সাথে পরিচিত হয়ে ওঠেন। তিনি ১৫ বছর বয়সে তার প্রথম কবিতা প্রকাশ করেন। সেন্ট পিটার্সবার্গের কাছে সারস্কোয়ে সেলোতে, মর্যাদাপূর্ণ ইম্পেরিয়াল লাইসিয়ামের প্রথম স্নাতক শ্রেণীর অংশ হিসেবে যখন তিনি পড়া শেষ করেন, ইতোমধ্যে তার প্রতিভা রুশ সাহিত্য জগৎ অবগত হয়ে যায়। বিদ্যালয় শেষে পুশকিন, রাজধানী সেন্ট পিটার্সবার্গের প্রাণবন্ত এবং উচ্ছৃঙ্খল বুদ্ধিজীবী তরুণদের সংস্কৃতিতে ডুব দেন। ১৮২০ সালে তিনি তার প্রথম দীর্ঘ কবিতা, রুসলান এবং লুডমিলা প্রকাশ করেন, যার বিষয় ও শৈলী নিয়ে বহু বিতর্ক হয়।
সামাজিক আন্দোলন
লাইসিয়ামে থাকাকালীন, পুশকিন, আলেকজান্ডার পেত্রোভিচ কুনিৎসিনের কান্টীয় উদারনৈতিক ব্যক্তিত্ববাদী শিক্ষা দ্বারা ব্যাপকভাবে প্রভাবিত হন এবং পরবর্তীতে ১৯ অক্টোবর  কবিতায় পুশকিন তাকে স্মরণ করেন। পুশকিন এছাড়াও ফরাসি জ্ঞানের চিন্তায় নিজেকে ডুবিয়ে রাখেন, বিশেষ করে দিদেরো এবং ভলতেয়ার, যাদেরকে তিনি বর্ণনা করেছেন এভাবে "নতুন পথের প্রথম অনুসারী এবং ইতিহাসের অন্ধকার আধারে দর্শনের প্রদীপ আনয়নকারী"।
তিনি ফিলিকি ইটেরিয়া নামক একটি গোপন সংগঠনে যোগ দেন, যার উদ্দেশ্য ছিল গ্রীসে উসমানীয় শাসন উৎখাত এবং একটি স্বাধীন গ্রিক রাষ্ট্র প্রতিষ্ঠা করা। তিনি গ্রিক বিপ্লব দ্বারা অনুপ্রাণিত হন এবং যখন উসমানীয় তুর্কিদের বিরুদ্ধে যুদ্ধ শুরু হয় তখন তিনি গণজাগরণের ঘটনাগুলো একটি ডায়েরিতে লিপিবদ্ধ করে রাখেন।
উত্থান
থাম্ব|লাইসিয়ামে পুশকিনের পরীক্ষা। তিনি ১৮২৩ সাল পর্যন্ত কিশিনাউ এ অবস্থান করেন এবং এসময় দুটি রোমান্টিক কবিতা লিখেন, যেগুলো বেশ খ্যাতি লাভ করে : ককেসাসের বন্দী এবংবখচিসারাই এর ফোয়ারা । ১৮২৩ সালে পুশকিন ওডেসা চলে যান। সেখানে তিনি আবার সরকারের সাথে সংঘাতে জড়ান, যার ফলে তাকে ১৮২৪ থেকে ১৮২৬ সাল পর্যন্ত মিখাইলভস্কয়ে (পসকভের কাছে অবস্থিত) তার মায়ের গ্রামীণ এস্টেটে নির্বাসনে থাকতে হয়।
মিখাইলভস্কোয়ে, ১৮২৫ সালে, পুশকিন টু*** কবিতাটি লেখেন। সাধারণত বিশ্বাস করা হয় যে তিনি এই কবিতা আনা কার্ন এর প্রতি উৎসর্গ করেছেন, কিন্তু এ বিষয়ে ভিন্নমতও রয়েছে। কবি মিখাইল দুদিন বিশ্বাস করতেন যে কবিতাটি ভৃত্য ওলগা কালাশনিকভের প্রতি নিবেদিত। পুশকিন সম্পর্কে অধ্যয়নকারী, কিরা ভিক্টোরোভার মতে কবিতাটি সম্রাজ্ঞী এলিজাভেতা আলেকসায়েভনার প্রতি উৎসর্গ করা হয়েছিল। ভাদিম নিকোলায়েভ যুক্তি দেখান যে সম্রাজ্ঞী সম্পর্কে ধারণাটি প্রান্তীয় এবং এ নিয়ে কোনো আলোচনা করতেই তিনি অস্বীকৃতি জানান। তবে তিনি প্রমাণ করার চেষ্টা করেন যে কবিতাটি ইউজিন ওনেজিন এর নায়িকা তাতিয়ানা লারিনাকে উৎসর্গ করা হয়েছে। বাম|থাম্ব|211x211পিক্সেল|পুশকিনের বিবাহিত প্রেমিকা, [[আনা পেত্রোভনা কার্ন, যার জন্য তিনি সম্ভবত রুশ ভাষার সবচেয়ে বিখ্যাত প্রেমের কবিতা লিখেছেন।]] ডিসেম্বরপন্থী অভ্যুত্থান (১৮২৫) এর সময় বিদ্রোহীদের জিনিসপত্রের মধ্যে তার কবিতা ওড টু লিবার্টি খুঁজে পাওয়ার পর শাসকগোষ্ঠী পুশকিনকে মস্কোতে তলব করে। ১৮২০ সালে তার নির্বাসনের পর, পুশকিনের বন্ধু এবং পরিবারবর্গ ক্রমাগত তার মুক্তির জন্য আবেদন করতে থাকে ও জার প্রথম আলেকজান্ডার এবং তারপর জার প্রথম নিকোলাস এর সঙ্গে সাক্ষাৎ করে ও তাদের চিঠি প্রদান করে। জার প্রথম নিকোলাসের সাথে সাক্ষাতের পর পুশকিন নির্বাসন থেকে মুক্তি পান এবং জাতীয় আর্কাইভের নামমাত্র কাউন্সেল হিসেবে কাজ শুরু করেন। আসলে, সেন্ট পিটার্সবার্গের ডিসেম্বরপন্থী অভ্যুত্থানের বিদ্রোহীদের কাছে পুশকিনের কিছু রাজনৈতিক কবিতা পাওয়ায়, পুশকিনের প্রকাশিত সবকিছুর ওপর জার কঠোর নিয়ন্ত্রণ বজায় রাখেন এবং এসময় ইচ্ছানু্যায়ী ভ্রমণ করতেও অক্ষম ছিলেন।
একই বছর (১৮২৫), তার এস্টেটে থাকাকালীন সময়ে পুশকিন তার সবচেয়ে বিখ্যাত নাটক, বোরিস গোদুনোভ লিখেছেন। তবে পরবর্তী পাঁচ বছর পর্যন্ত তিনি তা প্রকাশের অনুমতি পাননি। এমনকি এই নাটকের মূল এবং সেন্সরবিহীন সংস্করণ ২০০৭ সালের আগে মঞ্চস্থ হয়নি।
১৮২৫-১৮২৯ সাল নাগাদ তিনি মধ্য রাশিয়ায় নির্বাসনের সময় পোলিশ কবি অ্যাডাম মিকিউইচের সাথে সাক্ষাৎ করেন এবং তাদের মধ্যে সাথে বন্ধুত্ব গড়ে ওঠে। ১৮২৯ সালে তিনি রুশ-তুর্কি যুদ্ধের সময় রাশিয়ান সেনাবাহিনীতে তার বন্ধুদের সাথে দেখা করতে ককেশাসের মধ্য দিয়ে এরজুরামে পৌঁছান। ১৮২৯ সালের শেষে পুশকিন বিদেশ যাত্রা করতে চেয়েছিলেন, এই আকাঙ্ক্ষা তার কবিতা Поедем, я готов; куда бы вы, друзья... তেও প্রতিফলিত হয়েছে। তিনি যাত্রার জন্য অনুমতির আবেদন করেন, কিন্তু ১৮৩০ সালের ১৭ জানুয়ারি প্রথম নিকোলাসের কাছ থেকে নেতিবাচক সাড়া পান। থাম্ব|নাতালিয়া পুশকিনা, [[আলেকজান্ডার ব্রুলভ|আলেকজান্ডার ব্রুলভের অঙ্কিত ছবি, ১৮৩১।]] ১৮২৮ সাল নাগাদ পুশকিন ১৬ বছর বয়সী নাতালিয়া গনচারোভার সাথে পরিচিত হন, যিনি সেসময় মস্কোর সর্বাধিক আলোচিত সুন্দরীদের একজন। জারের সরকার স্বাধীনতাবাদী এই কবিকে নির্যাতন করায় আগ্রহী নয়, এই আশ্বাস পাওয়ার পর, নাতালিয়া ১৮৩০ সালের এপ্রিল মাসে পুশকিনের বিয়ের প্রস্তাব গ্রহণ করেন। পরবর্তীতে, পুশকিন এবং তার স্ত্রী কোর্ট সোসাইটির নিয়মিত অভিযাত্রী হয়ে ওঠেন। আনুষ্ঠানিকভাবে ১৮৩০ সালের ৬ মে তাদের বাগ্দান হয় এবং তারা বিয়ের আমন্ত্রণ পাঠাতে শুরু করেন। তবে কলেরা এবং অন্যান্য পরিস্থিতির কারণে, বিয়ে এক বছরের জন্য পেছানো হয়। অনুষ্ঠানটি ১৮৩১ সালের ১৮ ফেব্রুয়ারি, মস্কোর বলশায়া নিকিৎস্কায়া স্ট্রিটের গ্রেট অ্যাসেনশন চার্চে অনুষ্ঠিত হয়। জার পুশকিনকে কোর্টের সর্বনিম্ন উপাধি, জেন্টলম্যান অফ দ্য চেম্বার এ ভূষিত করলে কবি ক্ষুব্ধ হয়ে ওঠেন, কারণ তিনি মনে করেন যে তাকে তার নিজের গুণে নয় বরং তার স্ত্রী, জারসহ অনেকেই যার ভক্ত, তাকে কোর্টে উপস্থিত রাখার জন্যই এ উপাধি দেওয়া হয়েছে।
১৮৩১ সালে পুশকিনের সাহিত্য প্রভাবের ক্রমবৃদ্ধির সময় তিনি রাশিয়ার আরেক সেরা লেখক নিকোলাই গোগোলের সাথে সাক্ষাৎ করেন। গোগোলের লিখিত ছোটগল্পের ১৮৩১-১৮৩২ সালের খন্ড, ইভেনিংস অন এ ফার্ম নেয়ার দিকানকা পাঠের পর, পুশকিন তাকে সমর্থন করতে শুরু করেন এবং ১৮৩৬ সালে প্রতিষ্ঠিত তারদ্য কনটেম্পোরারি পত্রিকায় গোগোলের সবচেয়ে বিখ্যাত কিছু ছোটগল্প ফিচার করেন।
মৃত্যু
থাম্ব|জর্জেস দান্তেস। ১৮৩৬ সালের শরৎ অবধি, পুশকিন আরো বেশি বেশি ঋণগ্রস্থ হয়ে পড়েন, এছাড়াও তার স্ত্রী অন্য কারো সাথে প্রেমের সম্পর্কে জড়িত, এমন কলঙ্কজনক গুজবের সম্মুখীন হন। ৪ নভেম্বর তিনি জর্জ দান্তেস, যিনি দান্তেস-গেকার্ন নামেও পরিচিত, তাকে দ্বন্দ্বযুদ্ধে আহ্বান করেন। তবে দান্তেসের দত্তক পিতা, জ্যাকব ভ্যান হিকেরেন, এটিকে দুই সপ্তাহ বিলম্বিত করতে বলেন। কবির বন্ধুদের প্রচেষ্টায়, এই দ্বন্দ্বযুদ্ধ বাতিল করা হয়। ১৭ নভেম্বর দান্তেস, নাতালিয়া গনচারোভার (পুশকিনার) বোন একাতেরিনা গনচারোভাকে বিয়ের প্রস্তাব দেন। তবে এই বিয়েও দ্বন্দ্বের সমাধান করতে পারেনি। দান্তেস প্রকাশ্যেই নাতালিয়া গনচারোভাকে পাওয়ার চেষ্টা করতে থাকেন এবং শুধুমাত্র তার সম্মান রক্ষার্থে, গুজব রটে যায় যে, দান্তেস নাতালিয়ার বোনকে বিয়ে করেছেন। ১৮৩৭ সালের ২৬ জানুয়ারি (গ্রেগরিয়ান ক্যালেন্ডারে ৭ ফেব্রুয়ারি) পুশকিন হিকেরেনকে একটি "অত্যন্ত অপমানজনক চিঠি" লিখে পাঠান। পুশকিন জানতেন এই চিঠির একমাত্র উত্তর দেওয়া হতে পারে একটি দ্বন্দ্বযুদ্ধের মাধ্যমে। পুশকিন তার ভগ্নিপতি একাতেরিনা গেক্কানার মাধ্যমে দ্বন্দ্বযুদ্ধের আনুষ্ঠানিক প্রস্তাব গ্রহণ করেন, যা একই দিনে ফরাসি দূত, ভিসকাউন্ট এর মাধ্যমে দান্তেস কর্তৃক অনুমোদিত হয়।
২০২০ গ্রীষ্মকালীন অলিম্পিক
২০২০ গ্রীষ্মকালীন অলিম্পিক (2020年夏季オリンピック, 2020 Summer Olympics; আনুষ্ঠানিকভাবে ৩২তম অলিম্পিক গেমস (第三十二回オリンピック競技大会, Games of the XXXII Olympiad এবং টোকিও ২০২০ (東京2020, Tokyo 2020) নামে পরিচিত) আন্তর্জাতিক অলিম্পিক কমিটি দ্বারা আয়োজিত আন্তর্জাতিক বহু-ক্রীড়া প্রতিযোগিতা গ্রীষ্মকালীন অলিম্পিক গেমসের ৩২তম আসর ছিল। এই আসরটি জাপানের টোকিওতে ২০২১ সালের ২৩শে জুলাই শুরু হয়ে (কিছু প্রতিযোগিতার প্রাথমিক পর্ব ২১শে জুলাই শুরু হয়) এবং ৮ই আগস্ট সমাপ্ত হয়েছে।
২০১৩ সালের ৭ই সেপ্টেম্বর তারিখে আর্জেন্টিনার বুয়েনোস আইরেসে ১২৫তম আইওসি সভার সময় টোকিও আয়োজক শহর হিসেবে নির্বাচিত হয়েছিল। অলিম্পিকের এই আসরটি মূলত ২০২০ সালের ২৪শে জুলাই থেকে ৯ই আগস্ট পর্যন্ত অনুষ্ঠিত হওয়ার কথা ছিল, তবে কোভিড-১৯ এর বৈশ্বিক মহামারীর কারণে ২০২০ সালের মার্চ মাসে এই আসরটি স্থগিত করা হয়েছিল। ২০২১ সালের জন্য পুনঃনির্ধারণ করা সত্ত্বেও, এই আসরটি বিপণন এবং ব্র্যান্ডিংয়ের উদ্দেশ্যে "টোকিও ২০২০" নামেই অনুষ্ঠিত হয়েছে।  এটি অলিম্পিক ক্রীড়া প্রতিযোগিতার ইতিহাসে প্রথম আসর, যা বাতিল না করে স্থগিত এবং পুনঃনির্ধারণ করা হয়েছে। জরুরী অবস্থার থাকার ফলে দর্শক উপস্থিতি অনুমোদিত না থাকায় এই আসরটি মূলত বিনা দর্শকের উপস্থিতিতে অনুষ্ঠিত হয়েছে। অলিম্পিক শেষ হওয়ার ১৬ দিন পর, ২৪শে আগস্ট থেকে ৫ই সেপ্টেম্বর পর্যন্ত গ্রীষ্মকালীন প্যারালিম্পিক অনুষ্ঠিত হবে।
টোকিও ১৯৬৪ (গ্রীষ্মকালীন), সাপ্পোরো ১৯৭২ (শীতকালীন) এবং নাগানো ১৯৯৮ (শীতকালীন) গেমসের পর এই আসরটি জাপানে অনুষ্ঠিত চতুর্থ অলিম্পিক ক্রীড়া প্রতিযোগিতার আসর। টোকিও ১৯৪০ গ্রীষ্মকালীন অলিম্পিক আয়োজন করার কথা ছিল, তবে যুদ্ধের কারণে ১৯৩৮ সালে টোকিও তা আয়োজন করেনি। টোকিও এশিয়ার প্রথম শহর হিসেবে দুইবার গ্রীষ্মকালীন গেমস অনুষ্ঠিত করছে। ২০১৮ সালে দক্ষিণ কোরিয়ার পিয়ংচ্যাঙে অনুষ্ঠিত শীতকালীন অলিম্পিকের পর এবং চীনের বেইজিংয়ে অনুষ্ঠিত ২০২২ শীতকালীন অলিম্পিকের পূর্বে এই আসরটি পূর্ব এশিয়ায় অনুষ্ঠিত হওয়া টানা তিনটি অলিম্পিকের মধ্যে দ্বিতীয়।
এই আসরে ৩×৩ বাস্কেটবল, ফ্রিস্টাইল বিএমএক্স এবং বেশ কয়েকটি খেলায় মিশ্র বিভাগ নতুন করে সংযুক্ত করা হয়েছিল; এছাড়াও ম্যাডিসন সাইক্লিং, বেসবল এবং সফটবলের মতো খেলা এই আসরে পুনরায় সংযুক্ত করা হয়েছিল। নতুন আইওসি নীতির অধীনে (যা আয়োজক কমিটিকে স্থায়ী মূল প্রতিযোগিতাগুলো সম্প্রসারণ করার জন্য অলিম্পিক প্রোগ্রামে নতুন ক্রীড়া যুক্ত করার অনুমতি দেয়) কারাতে, স্পোর্ট ক্লাইম্বিং, তরঙ্গক্রীড়া এবং স্কেটবোর্ডিংয়ের মতো খেলা প্রথমবারের মতো সংযুক্ত করা হয়েছিল।
আক্ষিক আনতি
একটি কাক্ষিক পর্ব জুড়ে আক্ষিক আনতি সাধারণত উল্লেখযোগ্য পরিমাণে পরিবর্তিত হয় না, এবং আপাতদৃষ্টিতে স্থির নক্ষত্রসমূহের পটভূমির সাপেক্ষে অক্ষের অভিমুখ একই থাকে। এ কারণেই নিজ কক্ষপথে একবার আবর্তনের অর্ধেক সময় পৃথিবীর উত্তর মেরু সূর্যের দিকে হেলে থাকে, বাকী অর্ধেক সময় দক্ষিণ মেরু সূর্যের দিকে হেলে থাকে এবং ফলে ঋতুর পরিবর্তন হয়।
সরকারি উদ্যোগ মন্ত্রক (পশ্চিমবঙ্গ)
পশ্চিমবঙ্গের পাবলিক এন্টারপ্রাইজ এবং শিল্প পুনর্গঠন বিভাগ হল বাংলা সরকারের একটি বিভাগ। এটি এমন একটি বিভাগ যা প্রধানত রাজ্য সেক্টরে বিপুল সংখ্যক উদ্যোগের উপর প্রশাসনিক নিয়ন্ত্রণ প্রয়োগ করে, যাতে তাদের উন্নতির জন্য একটি সমন্বিত নীতি কার্যকর করা যায়। বর্তমানে ২৪টি উদ্যোগ এই বিভাগের প্রশাসনিক নিয়ন্ত্রণে রয়েছে।
মন্ত্রকীয় দল
মন্ত্রী পর্যায়ের দলটির নেতৃত্বে রয়েছে পাবলিক এন্টারপ্রাইজের ক্যাবিনেট মন্ত্রী, যাকে প্রতিমন্ত্রীরা সমর্থন করতে পারেন বা নাও করতে পারেন। বেসামরিক কর্মচারীদের তাদের মন্ত্রীদের অফিস ও মন্ত্রণালয় পরিচালনার দায়িত্ব দেওয়া হয়।
মন্ত্রণালয়ের বর্তমান প্রধান পার্থ চট্টোপাধ্যায়।
দেবীগঞ্জ উপজেলা
ইতিহাস
দেবীগঞ্জ এর নামকরণ নিয়ে দুইটি মত প্রচলিত আছে। একটি মত হলো, এ জনপদটি পূর্বে হিন্দু অধ্যুসিত ছিল। এখানে অনেক দেব-দেবীর মূর্তি পাওয়া যেত। এ সব দেব-দেবীর নাম থেকে দেবীগঞ্জ নামটি হতে পারে। অপর মতটি হলো, সন্যাসী বিদ্রোহের অন্যতম রূপকার ও খ্যাতিমান নেত্রী- দেবী চৌধুরানীর অবাধ বিচরণ স্থল ছিল এ এলাকাটি। এখানকার ঘন বনাঞ্চলে প্রবাহিত করতোয়া, তিস্তা, আত্রাই ও কুড়ুম নদীর বাঁকে বাঁকে বৃটিশদের সাথে কয়েক দফা যুদ্ধে অবতীর্ণ হয়ে বিজয়ী হন এবং এখানকার অধিবাসীদের আশা- ভরসা ও শৌর্য বীর্যের প্রতীক হয়ে উঠেন। দেবী চৌধুরানীর স্মৃতি থেকে এর নামকরণ হয় দেবীগঞ্জ। দেবী চৌধুরানীর প্রধান সহযোগী ভবানী পাঠক এর নামে নিকটস্থ আরেকটি এলাকার নামকরণ করা হয়েছে ভবানীগঞ্জ।
দেবীগঞ্জ সহ পঞ্চগড় জনপদ ছিল কোচবিহার রাজ্যের অন্তর্ভুক্ত। ১৭১১ সালে মোঘল ও কোচবিহার রাজার মধ্যে সন্ধি হয়। রাজা রূপ- নারায়ন কোচবিহার রাজ্য সন্ধিসূত্রে লাভ করেন। ১৭৭৬ সালে মোঘলদের ফকিরকুন্তি নামক ফৌজদারী অঞ্চল প্রাচীন রংপুর জেলায় রূপান্তরিত হয়। ১৮৫৭ সালে প্রশাসনিক সুবিধার্থে তিনটি মহকুমা সৃষ্টি করা হয় এবং এর সর্ব উত্তরের মহকুমার নাম হয় তেঁতুলিয়া। এই তেঁতুলিয়া মহকুমার মধ্যে ছিল বোদা চাকলা এবং দেবীগঞ্জ জনপদ ছিল বোদা চাকলার অধীন। ১৯৮০ সালে ঠাকুরগাঁও মহকুমার আটোয়ারী থানাসহ ৫টি থানা নিয়ে পঞ্চগড় মহকুমা গঠিত হয় এবং ১৯৮৪ সালের ০১ ফেব্রুয়ারি পঞ্চগড় জেলা গঠিত হয় ও দেবীগঞ্জ উপজেলার আত্মপ্রকাশ ঘটে।
যোগাযোগ
সড়ক পথে-ঢাকা থেকে ঢাকা-বঙ্গবন্ধু সেতু জাতীয় মহাসড়ক পথে রংপুর পর্যন্ত এবং রংপুর থেকে ৩৫ কিলোমিটার আসলে সৈয়দপুর এবং সৈয়দপুর থেকে উত্তর মুখো হয়ে নীলফামারী জেলা এবং নীলফামারী জেলার ডোমার উপজেলা থেকে ০৬ কিঃমি পশ্চিম উত্তর দিকে আসলে দেবীগঞ্জ উপজেলা পরিষদ। পঞ্চগড়- দেবীগঞ্জঃ পঞ্চগড় থেকে জাতীয় মহাসড়ক পথে ২০কি.মি. আসলে বোদা উপজেলা এবং বোদা থেকে পূর্ব দিকে ২০কি.মি. আসলে দেবীগঞ্জ উপজেলা পরিষদ। দিনাজপুর- দেবীগঞ্জঃ দিনাজপুর থেকে মহাসড়ক পথে ২০ কি.মি. পথ আসলে বীরগঞ্জ উপজেলা, বীরগঞ্জ থেকে ১০ কিঃমি উত্তরে খানসামা, ১০ কি.মি. উত্তরে ঝাড়বাড়ী নামক বাজার এবং ঝাড়বাড়ী থেকে পর্যায়ক্রমে ০৬ কিঃমি লক্ষ্মীনারায়নী,০২ কিঃমি ফুলবাড়ীবাজার, ০৪ কিঃমি কালীগঞ বাজার হয়ে সর্বমোট ৬৫কিঃমি (দিনাজপুর-দেবীগঞ্জ) পথ আসলে দেবীগঞ্জ উপজেলা পরিষদ।
দর্শনীয় স্থান
দেবিগঞ্জ ডিসি পার্ক|800px
নদীসমূহ
দেবীগঞ্জ উপজেলায় প্রায় ২টি নদী রয়েছে। নদীগুলো হচ্ছে করতোয়া নদী, এবং পাথরাজ নদী।
সকালবেলা (সংবাদপত্র)
দৈনিক সকালবেলা একটি ভারতীয় দৈনিক বাংলা পত্রিকা। এই পত্রিকাটি ১৯৯৭ সালে যাত্রা শুরু করে। এবং ২৯ জুন ২০১০ সাল থেকে কলকাতা থেকে প্রকাশিত হতো । দৈনিক সকালবেলা সারদা গ্রুপের একটি প্রতিষ্ঠান।
দৈনিক সকালবেলা কলকাতা, শিলিগুড়ি, দুর্গাপুর, গুয়াহাটি, আগরতলা, শিবসসাগর এবং নয়া দিল্লি থেকে প্রকাশিত হয়। সুদীপ্ত সেন পত্রিকার প্রধান সম্পাদক ছিলেন। চিট ফান্ড স্ক্যামের জন্য সুদীপ্ত সেনের গ্রেফতারের পর ২০১৩ সালের এপ্রিল মাসে সকালবেলা সহ সারদা গ্রুপের সব সংবাদপত্র বন্ধ হয়ে যায়। সারদা প্রিন্টিং অ্যান্ড পাবলিসিং প্রাইভেট লিমিটেডের মালিকানাধীন অন্য দৈনিক পত্রিকা গুলো হলোঃ
বিদ্যুৎ মন্ত্রক (পশ্চিমবঙ্গ)
পশ্চিমবঙ্গের বিদ্যুৎ বিভাগ হল বাংলা সরকারের একটি মন্ত্রণালয়। এটি একটি মন্ত্রণালয় যা প্রধানত রাজ্যে বিদ্যুতের চাহিদা পূরণের জন্য দায়ী। উৎপাদন ক্ষমতা বৃদ্ধির সাথে সাথে বিশেষ করে গ্রাম বাংলায় ট্রান্সমিশন ও ডিস্ট্রিবিউশন নেটওয়ার্ক শক্তিশালী করার ওপরও জোর দিচ্ছে। রাজ্যব্যাপী কভারেজ সহ একটি অত্যাধুনিক স্যাটেলাইট কমিউনিকেশন নেটওয়ার্কের উন্নয়ন ইতিমধ্যেই বিভিন্ন ম্যানেজমেন্ট ইনফরমেশন সিস্টেমের আধুনিকীকরণের জন্য হাতে নেওয়া হয়েছে যার ফলে রাজ্যের বিভিন্ন ইউটিলিটিগুলির দ্বারা ভোক্তা পরিষেবার উন্নতি হবে।
মন্ত্রকীয় দল
মন্ত্রিপরিষদ দলের নেতৃত্বে রয়েছেন বিদ্যুৎ মন্ত্রী, যাকে প্রতিমন্ত্রীরা সমর্থন করতে পারেন বা নাও করতে পারেন। বেসামরিক কর্মচারীদের তাদের মন্ত্রীদের অফিস ও মন্ত্রণালয় পরিচালনার দায়িত্ব দেওয়া হয়।
সারস্বত ব্রাহ্মণ
সারস্বত ব্রাহ্মণ হলো ভারতীয় হিন্দু ব্রাহ্মণদের একটি উপগোষ্ঠী, যারা মূলত সরস্বতী নদীর তীরবর্তী অঞ্চলে বসবাস করতো বলে ধরা হয়৷ ঋগ্বেদে উল্লেখিত সরস্বতী নদী প্রাচীন গান্ধার রাজ্যের (আফগানিস্তান) হিন্দুকুশ পর্বত থেকে উৎপন্ন এবং এর অববাহিকা আফগানিস্তান, ইরান এবং পাকিস্তানে বিস্তীর্ণ অঞ্চলে অবস্থিত যা প্রাচীন আর্যভূমি হিসেবে পরিচিত।   রাজতরঙ্গীনিতে লিপিবদ্ধ পঞ্চগৌড় ব্রাহ্মণদের পাঁচটি বিভাগের একটি হলো এই সারস্বত ব্রাহ্মণরা। বাংলার বৈদ্যব্রাহ্মণরা, মূলত সারস্বত শ্রেণীর ব্রাহ্মণ। মূর্ধাভিষিক্ত বা ব্রহ্মক্ষত্রিয় হলো সারস্বত ব্রাহ্মণ শ্রেণির সর্বোচ্চ সম্প্রদায় যারা একই সাথে ব্রাহ্মণ্য আচার এবং ক্ষত্রিয়ের পেশা গ্রহণ করে ধর্ম ও ব্রাহ্মণকে রক্ষা করে।
ইতিহাস
খ্রিস্টীয় দ্বাদশ শতাব্দীতে কলহণের কাশ্মীরের ইতিহাস বিষয়ে রচিত রাজতরঙ্গিনী পুস্তকে বিন্ধ্য পর্বতের উত্তরভাগে অবস্থিত পাঁচ পঞ্চগৌড় ব্রাহ্মণ সম্প্রদায়ের একটিকে সারস্বত ব্রাহ্মণ বলে উল্লেখ করা রয়েছে৷ তারা ভারতীয় উপমহাদেশের উত্তরভাগের বিস্তীর্ণ অঞ্চল জুড়ে বসতি স্থাপন করেছিলেন৷ এদেরই মধ্যে একটি অংশ সিন্ধু প্রদেশের দক্ষিণ উপকূলভাগ ও গুজরাতের উপকূল অঞ্চলে বসবাস করতেন, যারা ১৯৪৭ খ্রিষ্টাব্দের দেশভাগের পরে বোম্বে রাজ্যে চলে আসেন৷ আরেকটি অংশ অবিভক্ত পাঞ্জাব এবং কাশ্মীর উপত্যকার বিস্তীর্ণ অঞ্চলে বাস করতেন, যারা দেশভাগের পরে পাকিস্তান ছেড়ে ভারতে চলে আসেন৷ আরেকটি অংশ, যারা গৌড় সারস্বত ব্রাহ্মণ নামে পরিচিত তাদের বাস বর্তমান ভারতের কোঙ্কণ উপকূল বরাবর৷
আগ্রাতে বসবাসকারী সারস্বত ব্রাহ্মণরা মনে করেন দশগ্রীব রাবণও ছিলেন সারস্বত ব্রাহ্মণ কারণ তার পিতা ছিলেন ঋষি বিশ্বশ্রবা৷
সামাজিক অবস্থা
গোয়াতে উচ্চতর চিৎপাবন ব্রাহ্মণদের কাছে সারস্বত ব্রাহ্মণরা জাতিগত শ্রেণীবিন্যাসের দিক থেকে নিকৃৃষ্ট৷ চিৎপাবনরা নিজেরা যেহেতু নিরামিষভোজী তাই তারা আমিষ ও মাংসভক্ষণকারী সারস্বত উপগোষ্ঠীর ব্রাহ্মণদের হীন চোখে দেখে৷
খাদ্যাভ্যাস
গোয়াতে অবস্থিত সারস্বত ব্রাহ্মণরা আমিষাশী এবং তারা প্রায় সমস্ত ধরনের প্রাপ্ত মাছ ছাড়াও মুরগি ও পাঁঠার মাংস খেয়ে থাকেন৷
কর্ণাটক রাজ্যের উপকূল বরাবর বসবাসরত সারস্বত ব্রাহ্মণদের মধ্যে গৌড় সারস্বত ব্রাহ্মণরা হলেন মধ্ব বৈষ্ণব এবং মধ্বাচার্যের অনুগামী, অপরদিকে অন্যান্য সারস্বতরা স্মার্ত এবং শঙ্করাচার্যের অনুগামী৷ তারা অধিকাংশই নিরামিষাশী৷
কোঙ্কণ অঞ্চলের সারস্বত ব্রাহ্মণদেরকে বেশিরভাগই আমিষাশী না বলে মৎস্যভোজী বলা যেতে পারে৷ শুধু তাই নয়, উত্তর ভারতের বিভিন্ন অঞ্চলে ছড়িয়ে থাকা সারস্বত ব্রাহ্মণদের মধ্যেও এই মাছ খাওয়ার প্রবণতা অধিক দেখা যায়৷
বিবাহ পদ্ধতি
সারস্বতরা একাধিক আলাদা আলাদা গোষ্ঠীতে বিভক্ত, যারা নিজেদের মধ্যে নিয়ম করে অন্তর্বিবাহ করে না তথা সমজাতির মধ্যে বিবাহ নিয়মবিরুদ্ধ৷ সারস্বত এবং অ-সারস্বত দের মধ্যে বর্তমানে বিবাহর হার বৃদ্ধি পেয়েছে, যদিও সারস্বতরা সাধারণত মৎস্যভোজী এবং কদাচিৎ আনুষ্ঠানিকভাবে মাংস খেয়ে থাকেন আবার অন্যান্য ব্রাহ্মণরা পুরোপুরি নিরামিষাশী৷
স্ট্যান কুলিস
স্ট্যানলি কুলিস (Stan Cullis; ২৫ অক্টোবর ১৯১৬ – ২৮ ফেব্রুয়ারি ২০১১; স্ট্যান কুলিস নামে সুপরিচিত) একজন ইংরেজ পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় ইংল্যান্ডের পেশাদার ফুটবল ক্লাব উলভারহ্যাম্পটন ওয়ান্ডারার্স এবং ইংল্যান্ড জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেছেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলেছেন।
১৯৩০–৩১ মৌসুমে, ইংরেজ ফুটবল ক্লাব এলজমিয়ার পোর্ট ওয়েডনেসডের যুব পর্যায়ের হয়ে খেলার মাধ্যমে কুলিস ফুটবল জগতে প্রবেশ করেন এবং এই ক্লাবের হয়ে খেলার মাধ্যমেই তিনি ফুটবল খেলায় বিকশিত হয়েছেন। ১৯৩৪–৩৫ মৌসুমে, উলভারহ্যাম্পটন ওয়ান্ডারার্সের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেছিলেন। উলভারহ্যাম্পটন ওয়ান্ডারার্সের হয়েই তিনি তার পুরো খেলোয়াড়ি জীবন অতিবাহিত করেছেন; যেখানে তিনি ১৫২ ম্যাচে ২টি গোল করেছেন। মাঝে ১৯৪৩ সালে, তিনি যুদ্ধকালীন অতিথি হিসেবে গিলিংহ্যামে সংযুক্ত হয়েছিলেন।
১৯৪৬ সালে, তিনি নরওয়েজীয় ফুটবল ক্লাব ফ্রেদ্রিকস্তাদের হয়ে ম্যানেজারের দায়িত্ব পালন করার মাধ্যমে তিনি ফুটবল খেলার দল পরিচালনায় অভিষেক করেন; যেখানে তিনি মাত্র ১ বছর অতিবাহিত করেছিলেন। অতঃপর তিনি তার খেলোয়াড়ি জীবনের ক্লাব উলভারহ্যাম্পটন ওয়ান্ডারার্সে যোগদান করেছিলেন। সর্বশেষ ১৯৬৫ সালে, তিনি বার্মিংহ্যাম সিটিতে যোগদান করেছিলেন।
কুদানকুলাম পারমাণবিক বিদ্যুৎ কেন্দ্র
ইউনিট ১ কমিশনিং
কেকেএনএপিপি ২২শে অক্টোবর ২০১৩ সালে রাত ২:৪৫ ঘটিকায় বিদ্যুৎ গ্রিডে প্রথম সংযুক্ত বা  সিঙ্ক্রোনাইজ করা হয়েছিল। প্রথম পারমাণবিক চুল্লির বিদ্যুৎ উৎপাদন ওই একই দিনে শুরু হয়েছিল। প্রথম ইউনিট এপ্রিল ২০১৪ সালে ৭৩% ক্ষমতার (৬৮০ মেগাওয়াট) সঙ্গে সক্রিয় ছিল। প্রথম ইউনিট  ৭ই জুন ২০১৪ সালে ১:২০ ঘটিকায় ১০০০ মেগাওয়াট বিদ্যুতের উৎপাদনের সঙ্গে চুল্লীটি সর্বোচ্চ ক্ষমতা অর্জন করে এবং ৩১ ডিসেম্বর ২০১৪ সাল  থেকে বাণিজ্যিক কার্যক্রম শুরু করে। এপ্রিল ২০১৫ সাল পর্যন্ত, কেকেএনপিপি - ইউনিট ১এ উৎপাদিত হয়েছে ২,৭৮৩ জিডব্লিউ.এইচ বিদ্যুৎ ৯৭% ক্ষমতার সঙ্গে।
ইউনিট ২ কমিশনিং
দ্বিতীয় ইউনিট ২০১৬ সালের ১০ই জুলাই প্রথম চালু করা হয়। এটি ছিল ১০০০ মেগাওয়াট বিদ্যুৎ উৎপাদন ক্ষমতার দ্বিতীয় ইউনিট। আগস্ট মাসে বিদ্যুৎ গ্রিড-সংযুক্ত হয়। বাণিজ্যিক কার্যক্রম শুরু করে ১৫ অক্টোবর ২০১৬ সালে।
ইউনিট ৩ এবং ৪-এর নির্মাণ
১৭ ফেব্রুয়ারি ২০১৬ সালে ইউনিট ৩ ও ৪-এর নির্মাণের জন্য ভূমি-পূজার অনুষ্ঠানটি অনুষ্ঠিত হয়। ২০১৭ সালের শুরুতে নির্মাণের আশা করা হয়েছিল। তবে ইউনিট ৩-এর নির্মাণ ২৭ শে জুন, ২০১৭ সালে শুরু হয়েছিল।
নকশা এবং সবিস্তার বিবরণী
রাশিয়ান নকশা চুল্লীগুলি (রিএ্যাক্টরগুলি), ভিভিইআর-১০০০/ভি-৪১২ মডেলের চাপযুক্ত জল চুল্লি, যেগুলিকে এইএস-৯২ হিসাবেও উল্লেখ করা হয়। প্রতিটি চুল্লীর তাপ শক্তি উৎপাদন ক্ষমতা ৩,০০০ মেগাওয়াট, মোট বিদ্যুৎ উৎপাদন ক্ষমতা ১,০০০ মেগাওয়াট এবং নিট বিদ্যুৎ উৎপাদনের ক্ষমতা ৯১৭ মেগাওয়াট। নির্মাণে এনপিসিআইএল এবং অটোমোটোয়েন্ট এক্সপোর্ট। যখন বিদ্যুৎ কেন্দ্রে নির্মাণ সম্পন্ন হবে তখন এটি হবে ভারতের বৃহৎ পারমাণবিক বিদ্যুৎ উৎপাদক সংস্থা। বর্তমানে বিদ্যুৎ কেন্দ্রটি ২ গিগাওয়াট বিদ্যুৎ উৎপাদন করে। উভয় ইউনিট হল জল-শীতল, জল-পরিচালিত শক্তি চুল্লী।
২০০৮ সালে এই কেন্দ্র আরও চারটি চুল্লী যোগ করার জন্য চুক্তি স্বাক্ষরিত হয়। আরো দুটি চুল্লি স্থাপনের ব্যাপারে একটি দৃঢ় চুক্তি স্থগিত করা হয়।
পরিচালনা
প্রথম চুল্লী আগস্ট ২০১৩ সলের শেষ নাগাদ কেন্দ্রীয় গ্রিডে বিদ্যুৎ সরবরাহ শুরু করে।
আলেক্সান্দ্‌র পুশকিন
মৃত্যু
পুশকিন সেন্ট পিটার্সবার্গে ব্রিটিশ কনস্যুলেট-জেনারেলের সাথে সংযুক্ত আর্থার ম্যাগেনিস কে তার সহকারী হতে বলেন। ম্যাগেনিস আনুষ্ঠানিকভাবে তার প্রস্তাব গ্রহণ করেননি, কিন্তু ২৬ জানুয়ারি (৭ ফেব্রুয়ারি) একটি সমঝোতা করার জন্য ভিসকাউন্ট ডি'আর্চিয়াকের সাথে কথা বলার চেষ্টা করেন। তবে, ডি'আর্চিয়াক তার সাথে কথা বলতে রাজি হন নি যেহেতু তিনি তখনো আনুষ্ঠানিকভাবে পুশকিনের সহকারী ছিলেন না। ম্যাগেনিস সন্ধ্যায় পুশকিনকে খুঁজে না পেয়ে তাকে বেলা দুইটায় একজন দূতের মাধ্যমে একটি চিঠি প্রেরণ করে তার সহকারী হওয়ার প্রস্তাব প্রত্যাখ্যান করেন, যেহেতু শান্তিপূর্ণ সমঝোতার সম্ভাবনা ইতোমধ্যেই বাতিল হয়েছে এবং ঐতিহ্যগতভাবে সহকারীর প্রথম কাজ হলো একটি সমঝোতা তৈরীর চেষ্টা করা।
২৭ জানুয়ারি (৮ ফেব্রুয়ারি) দান্তেসের সাথে পুশকিনের কোনো সহকারীর উপস্থিতি ছাড়াই ব্ল্যাক নদীতে দ্বন্দ্বযুদ্ধ অনুষ্ঠিত হয়। দান্তেস প্রথমে গুলি চালিয়ে পুশকিনকে গুরুতর ভাবে আহত করেন; গুলি তার কোমরে প্রবেশ করে এবং তার পেটে আঘাত হানে। দান্তেস শুধুমাত্র ডান হাতে সামান্য আঘাতপ্রাপ্ত হন। দুই দিন পরে, ২৯ জানুয়ারি (১০ ফেব্রুয়ারি) বেলা ২:৪৫ এ, পুশকিন পেরিটোনাইটিসে মৃত্যুবরণ করেন। থাম্ব|বিধবা নাতালিয়া গনচারোভা, ১৮৪৯। পুশকিনের স্ত্রীর অনুরোধে, তাকে জার প্রদত্ত চেম্বার-ক্যাডেট ইউনিফর্মের বদলে সান্ধ্যকালীন পোশাক কফিনে রাখা হয়। অন্ত্যেষ্টিক্রিয়া প্রাথমিকভাবে সেন্ট আইজ্যাক ক্যাথিড্রালে হওয়ার কথা থাকলেও পরে তা কনিউশেন্নায়া গির্জায় অনুষ্ঠিত হয়। অনুষ্ঠানে অনেক মানুষ উপস্থিত হন। অন্ত্যেষ্টিক্রিয়া শেষে, ৩ ফেব্রুয়ারি পসকভ প্রদেশে সরিয়ে নেওয়া অবধি কফিন বেসমেন্টে রাখা হয়। আলেক্সান্দ্‌র পুশকিনকে পসকভের কাছে বর্তমান পুশকিনস্কি গৌরির নিকটে তার মায়ের পাশে সমাহিত করা হয়। তার শেষ বাড়িটি এখন একটি জাদুঘর।
বংশধর
বাম|থাম্ব|266x266পিক্সেল|পুশকিনের বংশবৃত্তান্ত। পুশকিন এবং নাতালিয়া চারটি সন্তান জন্ম দেন: মারিয়া (জন্ম ১৮৩২), আলেকজান্ডার (জন্ম ১৮৩৩), গ্রিগরি (জন্ম  ১৮৩৫) এবং নাতালিয়া (জন্ম ১৮৩৬), যাদের মধ্যে শেষেরজন নাসাউ (নাসাউ-ওয়েলবার্গের হাউস) এর রাজপুত্র নিকোলাস উইলহেল্মের সাথে বিবাহ বন্ধনে আবদ্ধ হন এবং কাউন্টেস অফ মেরেনবার্গ উপাধি লাভ করেন।
শুধুমাত্র আলেক্সান্দ্‌র এবং নাতালিয়ার বংশধর এখনও রয়ে গেছে। নাতালিয়ার নাতনী, নাদেজদা, বর্ধিত ব্রিটিশ রাজপরিবারে বিবাহিত হন (তার স্বামী, ডিউক অফ এডিনবার্গ প্রিন্স ফিলিপের চাচা)। কবির বংশধররা এখন যুক্তরাজ্য, চেক প্রজাতন্ত্র, জার্মানি, বেলজিয়াম, লুক্সেমবার্গ এবং মার্কিন যুক্তরাষ্ট্রে বসবাস করেন।
ঐতিহ্য
thumb|মস্কোতে পুশকিন-এর ভাস্কর্য। থাম্ব|পুশকিন এবং কনস্ট্যান্টিন স্টামাটির ছবি সংবলিত [[মলদোভা|মলদোভার ১৯৯৯ সালের ডাকটিকিট।]] থাম্ব|[[ইউক্রেন|ইউক্রেনের ওডেসাতে পুশকিনের ভাস্কর্য, ২০১৬।]] থাম্ব|[[তাজিকিস্তান|তাজিকিস্তানের ২০০৮ সালের ডাকটিকিটে পুশকিন।]]